PRITARTA

Kaišiadorių rajono savivaldybės tarybos

2025 m. lapkričio 27 d. sprendimu Nr. V17E-

**PARTNERYSTĖS SUTARTIS**

2025 m. lapkričio d.

Ukmergė

**Ukmergės rajono savivaldybė,** juridinio asmens kodas 111107563, atstovaujama Ukmergės rajono savivaldybės mero Dariaus Varno, veikiančio pagal Ukmergės rajono savivaldybės tarybos veiklos reglamentą, patvirtintą Ukmergės rajono savivaldybės tarybos 2023 m. kovo 30 d. sprendimu Nr. 7-93 (toliau – Koordinatorius),

**Kaišiadorių rajono savivaldybė,** juridinio asmens kodas 111102630, atstovaujama Kaišiadorių rajono savivaldybės mero Šarūno Čėsnos, įgalioto Kaišiadorių rajono savivaldybės tarybos 2025 m. \_\_\_\_\_\_\_\_  sprendimu Nr. \_\_\_ „\_\_\_\_\_\_\_\_“, (toliau – Partneris),

toliau sutartyje vadinamos Šalimis, sudarė šią partnerystės sutartį (toliau – Sutartis).

**I SKYRIUS**

**SUTARTIES DALYKAS**

1. Šia Sutartimi Šalys susitaria bendrai veikti gaminant Kaišiadorių rajoną reprezentuojančią miniatiūrą – Kaišiadorių Kristaus Atsimainymo katedrą (toliau – Miniatiūra), kuri būtų sumontuota parke „Mini Lietuva“ Ukmergėje, siekiant plėsti parko veiklas bei suteikiant galimybę lankytojams susipažinti su Partnerio rajoną reprezentuojančios Miniatiūros reikšme bei istorija.
2. Šalys, siekdamos 1 punkte nurodyto tikslo, Sutartyje nurodytomis sąlygomis ir tvarka sujungia Sutarties 2 skyriuje įvardytą darbą, žinias, kitus piniginius ir nepiniginius įnašus.
3. Sutarties pagrindu naujas juridinis asmuo nesteigiamas. Šalys vadovaujasi Sutartyje įtvirtintomis nuostatomis bei galiojančiais Lietuvos Respublikos įstatymais ir kitais teisės aktais.

**II SKYRIUS**

**ŠALIŲ ĮSIPAREIGOJIMAI**

1. Koordinatorius įsipareigoja:
   1. skirti atsakingą asmenį bendradarbiavimui su Partneriu ir Sutarties koordinavimui;
   2. parengti Miniatiūros pirkimo techninę specifikaciją;
   3. ne vėliau kaip iki 2025 m. lapkričio 30 d. atlikti Miniatiūros pirkimą, vadovaujantis Lietuvos Respublikos viešųjų pirkimų įstatymu, Lietuvos Respublikos civiliniu kodeksu, kitais viešuosius pirkimus ir pirkimo sutarties vykdymą reglamentuojančiais teisės aktais bei parengtomis konkurso sąlygomis, laikantis lygiateisiškumo, nediskriminavimo, skaidrumo, abipusio pripažinimo, proporcingumo principų bei nešališkumo reikalavimų;
   4. sudaryti Miniatiūros pirkimo sutartį (toliau – Pirkimo sutartis) su Tiekėju, vykdyti tinkamą Pirkimo sutarties koordinavimą, priežiūrą bei kontrolę;
   5. suderinti su Partneriu Miniatiūros bei šalia Miniatiūros montuojamos informacinės lentelės maketą;
   6. laiku atsiskaityti su Tiekėju už pagamintą bei sumontuotą Miniatiūrą pagal Pirkimo sutartį, padengiant lėšų dalį, liekančią po Partnerio prisidėjimo, nurodyto 5.1 papunktyje;
   7. savivaldybės biudžeto lėšomis padengti būtinas Miniatiūros priežiūros ir (ar) remonto išlaidas (jeigu tokių būtų);
   8. administruoti Koordinatoriaus ir Partnerio lėšas;
   9. viešinti įgyvendintą veiklą, didinant Partnerio rajoną reprezentuojančios Miniatiūros žinomumą; konsultuotis su Partneriu ir nuolat jį informuoti apie Pirkimo sutarties įgyvendinimo eigą;
   10. eksponuoti miniatiūrą parke „Mini Lietuva“ ne trumpiau nei 5 metus.
2. Partneris įsipareigoja:
   1. prisidėti prie Miniatiūros gamybos pagal Pirkimo sutartį 13 794 Eur (trylika tūkstančių septyni šimtai devyniasdešimt keturi eurai) su PVM suma, pervedant ją į Koordinatoriaus sąskaitą Nr. LT564010042900580577, esančią „Luminor bank AS“ banke, ne vėliau kaip iki 2025 m. gruodžio 29 d.;
   2. skirti už Miniatiūros ir informacinės lentelės maketų suderinimą atsakingą asmenį;
   3. Partnerio informavimo priemonėmis viešinti 1 punkte nurodyto tikslo pasiekimą;
   4. vykdyti kitas veiklas, susijusias su šiuo bendradarbiavimu (Tiekėjui pateikti detalią informaciją ir (ar) dokumentus apie Miniatiūrą, sudaryti sąlygas Miniatiūros skenavimui, suteikti informaciją bei nuotraukas, reikalingas informacinių lentelių maketavimui ir pan.).
3. Šalys, siekdamos bendro tikslo, nurodyto Sutarties 1 skyriuje, įsipareigoja:
   1. bendradarbiauti derinant dokumentus, susijusius su Miniatiūros bei informacinės lentelės projektavimu, maketavimu bei gamyba;
   2. tinkamai ir laiku atlikti visus veiksmus, reikalingus bendrai veiklai vykdyti;
   3. tinkamai vykdyti visus savo įsipareigojimus pagal Sutartį ir nesiimti jokių veiksmų, galinčių apsunkinti Sutarties tikslo, nurodyto Sutarties 1 skyriuje, įgyvendinimą ar padaryti jį nebepasiekiamą.

**III SKYRIUS**

**ŠALIŲ SUSITARIMAI**

1. Šalys susitaria:
   1. sukuriamas turtas atitenka Koordinatoriaus nuosavybėn ir įtraukiamas į Koordinatoriaus apskaitą;
   2. teikti viena kitai pagalbą visais organizaciniais ir administraciniais klausimais, susijusiais su Sutarties vykdymu, ir visokeriopai bendradarbiauti vykdant Sutartį;
   3. laiku šalinti visus trūkumus bei pažeidimus, jei tokių būtų nustatyta, laiku pateikti atsakymus į Šalių paklausimus;
   4. vykdyti visus įsipareigojimus pagal šią Sutartį.

**IV SKYRIUS**

**ATSAKOMYBĖ**

1. Atsakomybę už tinkamą Sutarties įgyvendinimą prisiima Koordinatorius ir Partneris.
2. Šalys už sutartinių įsipareigojimų nevykdymą ar netinkamą vykdymą atsako pagal Sutarties sąlygas.
3. Jeigu Sutartis buvo nutraukta vienai iš Šalių atsisakius toliau būti Sutarties dalyviu arba nebegalint toliau būti Sutarties dalyviu, Šalis, kuri nebėra Sutarties dalyvis, atsako tretiesiems asmenims pagal prievoles, atsiradusias jam esant Sutarties dalyviu, taip, kaip ji atsakytų būdama Šalimi pagal šią Sutartį.

**V SKYRIUS**

**FORCE MAJEURE (NENUGALIMA JĖGA)**

1. Nė viena Šalis nebus laikoma sulaužiusi savo įsipareigojimų pagal Sutartį, jei tų įsipareigojimų nevykdymas yra sąlygotas bet kokios nenugalimos jėgos (force majeure) aplinkybių, kurios kyla po Sutarties pasirašymo dienos.
2. Šalis, kuriai atsiranda nenugalimos jėgos aplinkybės, nedelsdama, bet ne vėliau kaip per 5 darbo dienas, raštu informuoja kitą Šalį apie tokių aplinkybių atsiradimą.
3. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė, esant šioms aplinkybėms, reglamentuojama Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840.

**VI SKYRIUS**

**SUTARTIES GALIOJIMAS**

1. Ši Sutartis įsigalioja nuo pasirašymo momento ir galioja iki visiškų šioje Sutartyje nustatytų įsipareigojimų įvykdymo, t. y. iki Miniatiūros sumontavimo parke „Mini Lietuva“ Ukmergėje.
2. Sutartis gali būti nutraukta:
   1. Šalių susitarimu;
   2. vienos Šalies iniciatyva, jeigu kita Šalis iš esmės pažeidžia Sutartį ir per 30 kalendorinių dienų nuo raštiško pranešimo nepašalina pažeidimų;
   3. kitais Lietuvos Respublikos teisės aktuose numatytais pagrindais.
3. Jeigu sutartis nutraukiama vienos Šalių iniciatyva dėl to, kad nutraukiama Pirkimo sutartis ir Miniatiūra negaminama, Koordinatorius ne vėliau kaip per 30 darbo dienų Partneriui grąžina jo prisidėjimo sumą, nurodytą Sutarties 5.1 papunktyje.
4. Sutartis gali būti keičiama arba papildoma tik Šalių rašytiniu susitarimu, kuris tampa neatsiejama Sutarties dalimi.

**VII SKYRIUS**

**KITOS SUTARTIES SĄLYGOS**

1. Šalys įsipareigoja užtikrinti asmens duomenų saugumą bei asmens duomenų tvarkymą vykdyti teisėtai, vadovaujantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą, nuostatomis.
2. Bet koks ginčas ir/ar reikalavimas, kylantis iš šios Sutarties, dėl jos ar iš šios Sutarties pažeidimo, nutraukimo ar negaliojimo, sprendžiamas Šalių tarpusavio susitarimu, o nepasiekus susitarimo per 30 (trisdešimt) kalendorinių dienų, kiekvienas ginčas, nesutarimas ar reikalavimas, kylantis iš šios Sutarties ar su ja susijęs, sprendžiamas Lietuvos Respublikos įstatymų nustatyta tvarka.
3. Sutartimi Šalys užtikrina, kad jos galiojimo metu Koordinatoriui teiks pranešimus apie tai, kad atsirado ar egzistuoja bet koks įvykis, aplinkybė ar sąlyga, kuri gali paveikti šią Sutartį ar sąlygoti jos pažeidimą, taip pat kad veiks geranoriškai viena kitos atžvilgiu ir visokeriopai stengsis užtikrinti, kad būtų laikomasi šios Sutarties.
4. Sutartimi prisiimti Šalių įsipareigojimai, teisės ir reikalavimai negali būti perleidžiami trečiajam asmeniui be išankstinio raštiško kitos Šalies sutikimo, jeigu šioje Sutartyje neaptarta kitaip.
5. Šalys susitaria, kad bet kokie pranešimai, prašymai bei kitoks susirašinėjimas vyks elektroniniu paštu arba paštu šioje Sutartyje nurodytais adresais. Pasikeitus Šalių adresams bei rekvizitams, Šalys privalo per 3 (tris) darbo dienas apie tai raštu informuoti viena kitą.
6. Sutartis sudaryta lietuvių kalba dviem egzemplioriais, turinčiais vienodą teisinę galią, po vieną kiekvienai Šaliai arba vienu egzemplioriumi, jeigu pasirašoma kvalifikuotas elektroniniais parašais su laiko žyma.

**VIII SKYRIUS**

**ŠALIŲ REKVIZITAI IR ATSTOVŲ PARAŠAI**

**KOORDINATORIUS PARTNERIS**

|  |  |
| --- | --- |
| **Ukmergės rajono savivaldybė**  Kodas 111107563  Adresas: Kęstučio a. 3, LT-20114 Ukmergė  Tel. +370 340 60302  El. p. [savivaldybe@ukmerge.lt](mailto:savivaldybe@ukmerge.lt)  Meras Darius Varnas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Kaišiadorių rajono savivaldybė**  Kodas 111102630  Adresas: Katedros g. 4 , LT-56121 Kaišiadorys  Tel. +370 346 20 450  El. p. [dokumentai@kaisiadorys.lt](mailto:dokumentai@kaisiadorys.lt)  Meras Šarūnas Čėsna  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |