Projektas

KAIŠIADORIŲ RAJONO SAVIVALDYBĖS TARYBA

**SPRENDIMAS**

**DĖL GATVĖS GEOGRAFINĖS CHARAKTERISTIKOS PAKEITIMO**

2025 m. lapkričio d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 6 straipsnio 27 punktu, 15 straipsnio 2 dalies 26 punktu, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, 16.2.1 papunkčiu, atsižvelgdama į Kaišiadorių miesto bendrojo plano, patvirtinto Kaišiadorių rajono savivaldybės tarybos 2010 m. lapkričio 25 d. sprendimu Nr. V17-335 „Dėl Kaišiadorių miesto teritorijos bendrojo plano patvirtinimo“ keitimą, patvirtintą Kaišiadorių rajono savivaldybės tarybos 2020 m. gruodžio 17 d. sprendimu Nr. V17E-349 „Dėl Kaišiadorių miesto teritorijos bendrojo plano keitimo patvirtinimo“, Kaišiadorių rajono savivaldybės taryba nusprendžia:

Pakeisti Parko gatvės, esančios Stasiūnų k., Žiežmarių apylinkės sen., geografinę charakteristiką pagal Stasiūnų k. gatvių išdėstymo planą (pridedama).

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Parengė

Kristina Jarunavičienė

Asta Stalaučinskienė Karolis Petkevičius Asta Masaitienė Lina Juodienė

**SPRENDIMO „DĖL GATVĖS GEOGRAFINĖS CHARAKTERISTIKOS PAKEITIMO**“ **PROJEKTO**

**AIŠKINAMASIS RAŠTAS**

2025 m. lapkričio 4 d.

Kaišiadorys

**1. PROJEKTO TIKSLAI IR UŽDAVINIAI**

Projektas parengtas dėl esamos gatvės geografinės charakteristikos pakeitimo, pratęsiant ją iki Šilo gatvės, esančios Stasiūnų k., Žiežmarių apylinkės sen., Kaišiadorių r. sav.

Sprendimo projektas parengtas atsižvelgiant į įmonės prašymą suteikti adresus žemės sklypams, atlikus teritorijos, esančios Parko g., Stasiūnų k., Žiežmarių apylinkės sen., Kaišiadorių r. sav., padalijimą detaliuoju planu.

**2. LĖŠŲ POREIKIS IR** **ŠALTINIAI**

Lėšų poreikio nėra.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI.**

Priėmus sprendimo projektą, galiojančių teisės aktų keisti nereikės.

Parko gatvės geografinės charakteristikos pakeitimas, pratęsiant ją iki Šilo gatvės, esančios Stasiūnų k., Žiežmarių apylinkės sen., Kaišiadorių r. sav.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Sprendimo projektas parengtas atsižvelgiant į gautą įmonės prašymą suteikti adresus žemės sklypams, atlikus žemės sklypų, esančių Parko g., Stasiūnų k., Žiežmarių apylinkės sen., Kaišiadorių r. sav., padalijimą detaliuoju planu (pridedama). Žemės sklypai padalinti į 29 atskirus žemės sklypus. Svarstant dėl adresų suteikimo galimybės atskiriems žemės sklypams ir atsižvelgiant į tai, kad detaliuoju planu buvo suformuoti du susisiekimo ir inžinerinių tinklų koridorių teritorijos žemės sklypai, kurie bus naudojami kaip gatvės patekti į kitus suformuotus atskirus žemės sklypus, buvo nutarta pateikti raštą Kaišiadorių rajono savivaldybės istorinės atminties įamžinimo komisijai dėl pavadinimų gatvėms suteikimo rekomendacijų. Kaišiadorių rajono savivaldybės istorinės atminties įamžinimo komisija vienai būsimai gatvei pasiūlė suteikti Motiejaus Romerio gatvės pavadinimą, atsižvelgiant į tai, kad tai pirmasis Romerių giminės atstovas, o kitai gatvei – Boleslovo Romerio gatvės pavadinimą, atsižvelgiant į tai, kad tai priešpaskutinis Romerių giminės atstovas, kuris pasižymėjo tuo, kad dovanojo žemės sklypus Kaišiadorių bažnyčios statybai ir Kaišiadorių kapinių praplėtimui. Taip pat naujų gatvių vietovės žemės priklausė Romerių dvarui.

2025 m. lapkričio 3 d. įvyko Kaišiadorių rajono savivaldybės administracijos darbo grupės susirinkimas dėl gatvių pavadinimų suteikimo Stasiūnų kaime. Pagal Kaišiadorių rajono savivaldybės administracijos darbo grupės 2025 m. lapkričio 4 d. posėdžio protokolą Nr. V7E-574 buvo nutarta siūlyti Kaišiadorių rajono savivaldybės tarybai pakeisti Parko gatvės, esančios Stasiūnų k., Žiežmarių apylinkės sen., Kaišiadorių r. sav., geografinę charakteristiką, pratęsiant ją iki Šilo gatvės, esančios Stasiūnų k., Žiežmarių apylinkės sen., Kaišiadorių r. sav., kadangi ši gatvė jau ribojasi su žemės sklypais, kurie buvo padalinti detaliuoju planu.

Parko gatvės geografinė charakteristika keičiama ją pratęsiant, taip pat atsižvelgiant į Kaišiadorių miesto bendrojo plano, patvirtinto Kaišiadorių rajono savivaldybės tarybos 2010 m. lapkričio 25 d. sprendimu Nr. V17-335 „Dėl Kaišiadorių miesto teritorijos bendrojo plano patvirtinimo“ keitimą, patvirtintą Kaišiadorių rajono savivaldybės tarybos 2020 m. gruodžio 17 d. sprendimu Nr. V17E-349 „Dėl Kaišiadorių miesto teritorijos bendrojo plano keitimo patvirtinimo“, kuriame Parko gatvė kaip inžinerinė infrastruktūra pratęsta ir sujungta su Šilo gatve (ištrauka pridedama). Vadovaujantis Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ (toliau – Tvarkos aprašas), 10.3 papunkčiu, kai gatvė yra viena ištisinė linija, tokiai gatvei paliekamas toks pats pavadinimas kaip buvo prieš pakeičiant jos geografinę charakteristiką.

Lietuvos Respublikos vietos savivaldos įstatymo 6 straipsnio 27 punktas nustato, kad savarankiškosioms savivaldybių funkcijoms priskiriamas adresų suteikimas žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, pastatams, butams ir kitoms patalpoms, pavadinimų gatvėms, savivaldybės teritorijoje esantiems pastatams, statiniams ir kitiems objektams suteikimas, suteiktų adresų ir pavadinimų keitimas ar panaikinimas Vyriausybės ar jos įgaliotos institucijos nustatyta tvarka, o to paties įstatymo 15 straipsnio 2 dalies 26 punktas nustato, kad savivaldybės taryba priima sprendimus dėl siūlymų keisti savivaldybės teritorijos ribas, suteikti savivaldybei pavadinimą ir jį keisti, sudaryti gyvenamąsias vietoves, nustatyti ir keisti jų pavadinimus, teritorijų ribas teikimas Vyriausybei, taip pat gatvių, aikščių, pastatų, statinių ir kitų savivaldybei nuosavybės teise priklausančių objektų pavadinimų suteikimas ir jų keitimas pagal Vyriausybės ar jos įgaliotos institucijos nustatytus kriterijus.

Vadovaudamasi minėtu įstatymu bei Tvarkos aprašu, Kaišiadorių rajono savivaldybės taryba gali priimti sprendimą dėl gatvės geografinės charakteristikos pakeitimo.

Architektūros ir teritorijų planavimo skyriaus

vyriausioji specialistė Kristina Jarunavičienė