**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL PRADINĖS KAINOS NUSTATYMO IR TEIKIMO PARDUOTI ATVIROJO AUKCIONO BŪDU KITOS PASKIRTIES VALSTYBINĖS ŽEMĖS SKLYPą, KADAStrinis NR. 4918/0062:420, esantį KAIŠIADORIŲ R. SAV., KAIŠIADORIŲ M., GEDIMINO G. 120A**

2025 m. lapkričio 27 d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 32 straipsnio 5 dalies 3 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 91 ir 92 punktais, Valstybinės žemės sklypų pardavimo ir nuomos aukcionų organizavimo taisyklių, patvirtintų Lietuvos Respublikos Vyriausybės 2014 m. kovo 19 d. nutarimu Nr. 261 „Dėl Valstybinės žemės sklypų pardavimo ir nuomos aukcionų organizavimo taisyklių patvirtinimo“, 3 punktu, atsižvelgdama į suinteresuoto asmens prašymą, Kaišiadorių rajono savivaldybės taryba nusprendžia:

1. Patvirtinti Kaišiadorių rajono savivaldybės patikėjimo teise valdomo kitos paskirties (naudojimo būdas – komercinės paskirties objektų teritorijos) valstybinės žemės sklypo (kadastrinis Nr. 4918/0062:420, Kaišiadorių r. sav., Kaišiadorių m., Gedimino g. 120A, sklypo plotas – 0,1500 ha, unikalus Nr. 4400-5360-1697) (toliau – Žemės sklypas) pradinę pardavimo kainą – 24500 Eur (dvidešimt keturi tūkstančiai penki šimtai eurų) be atvirojo aukciono organizavimo išlaidų.
2. Teikti parduoti atvirojo aukciono būdu šio sprendimo 1 punkte nurodytą Žemės sklypą.
3. Siūlyti pageidaujamą Žemės sklypo pardavimo atvirojo aukciono pradžios datą – nedelsiant.
4. Nustatyti, kad:

4.1. minimalus privalomas aukciono dalyvių skaičius – 1 (vienas) dalyvis;

4.2. aukcionas nelaikytinas specialiuoju;

4.3. aukcionui neįvykus, jį skelbti pakartotinai 1 (vieną) kartą.

1. Teikti informaciją apie šio sprendimo 1 punkte nurodytą parduodamą Žemės sklypą (duomenys pagal Nekilnojamojo turto registro duomenų bazės išrašą):

5.1. duomenys apie įregistruotas teritorijas, kuriose taikomos specialiosios žemės naudojimo sąlygos, – I (ryšių linijų apsaugos zonos), IX (dujotiekių apsaugos zonos), XLIX (vandentiekio, lietaus ir fekalinės kanalizacijos tinklų ir įrenginių apsaugos zonos):

5.2. kitos daiktinės teisės (servitutai) – žemės sklypas, nurodytas šio sprendimo 1 punkte, turi 174 kv. m ploto servitutą, suteikiantį teisę tiesti, aptarnauti, naudoti požemines, antžemines komunikacijas (tarnaujantis daiktas), pažymėtą simboliu S žemės sklypo plane M 1:2000.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Vita Kupčiūnienė

2025-11-

Asta Stalaučinskienė Asta Masaitienė Lina Juodienė

Karolis Petkevičius

**SPRENDIMO „DĖL PRADINĖS KAINOS NUSTATYMO IR TEIKIMO PARDUOTI ATVIROJO AUKCIONO BŪDU KITOS PASKIRTIES VALSTYBINĖS ŽEMĖS SKLYPą, KADAStrinis NR. 4912/0004:489, esantį KAIŠIADORIŲ R. SAV., KAIŠIADORIŲ M., GEDIMINO G. 120A“**

**PROJEKTO**

**AIŠKINAMASIS RAŠTAS**

2025 m. lapkričio 6 d.

Kaišiadorys

**1. PROJEKTO TIKSLAI IR UŽDAVINIAI**

Sprendimo projektas parengtas Kaišiadorių rajono savivaldybės administracijos iniciatyva parduoti suprojektuotą ir įregistruotą kitos paskirties valstybinės žemės sklypą, valstybinės žemės patikėjimo teise valdomą Kaišiadorių rajono savivaldybės, gyvenamosioms teritorijoms.

Sprendimo tikslas – patvirtinti kainą ir pritarti teikimui parduoti kitos paskirties valstybinės žemės sklypą (kadastrinis Nr. 4918/006:420, Kaišiadorių r. sav., Kaišiadorių m. Gedimino g. 120A) atvirojo aukciono būdu.

Priėmus šį sprendimą, per 5 darbo dienas nuo jo priėmimo sprendimo kopiją ir kitą aukcionui vykdyti reikalingą informaciją ir dokumentus, nurodytus Valstybinės žemės sklypų pardavimo ir nuomos aukcionų organizavimo taisyklėse, patvirtintose Lietuvos Respublikos Vyriausybės 2014 m. kovo 19 d. nutarimu Nr. 261 „Dėl Valstybinės žemės sklypų pardavimo ir nuomos aukcionų organizavimo taisyklių patvirtinimo“, reikės pateikti nuomos aukciono organizatoriui – Nacionalinei žemės tarnybai prie Aplinkos ministerijos.

**2. LĖŠŲ POREIKIS IR** **ŠALTINIAI**

Lėšų poreikio nėra. Priėmusi sprendimą, Kaišiadorių rajono savivaldybė papildomų išlaidų nepatirs. Įvykus aukcionui, Kaišiadorių rajono savivaldybė gaus pajamų į biudžetą (50 procentų nuo aukcione parduoto sklypo galutinės kainos).

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI.**

Priėmus sprendimo projektą, galiojančių teisės aktų keisti nereikės.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Lietuvos Respublikos vietos savivaldos įstatymo 15 straipsnio 2 dalies 20 punkte nustatyta, kad išimtinė savivaldybės tarybos funkcija – sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja, išskyrus šio įstatymo 27 straipsnio 2 dalies 29 punkte nurodytus sutikimus ir sprendimus, ir sprendimų dėl sutikimo perimti kitą valstybės turtą savivaldybės nuosavybėn priėmimas. Žemės įstatymo 7 straipsnio 1 dalies 2 punkte nurodyta, kad valstybinės žemės patikėjimo teisės subjektai (patikėtiniai) yra savivaldybės – savivaldybės teritorijoje esančių miestų ir miestelių teritorijų ribose valstybinės žemės, perduotos Vyriausybės nutarimu. Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 91 punkte nurodyta, kad valstybinės žemės patikėtinis priima sprendimą teikti patikėjimo teise valdomus aukciono objektus parduoti arba išnuomoti aukcione. Šiame valstybinės žemės sklypo patikėtinio sprendime įrašoma ir informacija apie parduodamą aukciono objektą ir pasiūlymai dėl aukciono sąlygų. 92 punkte nurodyta, kad valstybinės žemės patikėtinis, prieš priimdamas Taisyklių 91 punkte nurodytą sprendimą, apskaičiuoja ir patvirtina aukcione parduodamo aukciono objekto pradinę pardavimo kainą. Valstybinės žemės sklypų pardavimo ir nuomos aukcionų organizavimo taisyklių, patvirtintų Lietuvos Respublikos Vyriausybės 2014 m. kovo 19 d. nutarimu Nr. 261 „Dėl Valstybinės žemės sklypų pardavimo ir nuomos aukcionų organizavimo taisyklių patvirtinimo“, 3 punkte pažymėta, kad aukcione parduodami valstybinės žemės sklypai valstybinės žemės patikėtiniui, priėmus sprendimą teikti patikėjimo teise valdomą valstybinės žemės sklypą parduoti aukcione, o 6 punkte nurodytos aukciono sąlygos, kurias tvirtina aukciono organizatorius. Žemės įvertinimo metodikos, patvirtintos Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, 5.2 papunktyje nurodyta, kad aukcione parduodamų naujų kitos pagrindinės žemės naudojimo paskirties valstybinės žemės sklypų vertė apskaičiuojama pagal žemės verčių žemėlapius. Žemės sklypų pradinę pardavimo kainą sudaro žemės sklypo vertė, apskaičiuota pagal žemės verčių žemėlapius, įskaitant vietovės lygmens kompleksinio teritorijų planavimo dokumento ar žemės valdos projekto, žemės sklypo plano su nustatytais žemės sklypų ribų posūkio taškais ir riboženklių koordinatėmis valstybinėje koordinačių sistemoje parengimo ir aukciono organizavimo išlaidas. Parduodamo žemės sklypo kaina – nekilnojamojo turto vidutinės rinkos vertė (24 500 Eur), savivaldybės patirtų teritorijų planavimo dokumentų ar žemės valdos projektų (500 Eur) ir žemės sklypo plano ir kadastro duomenų bylos parengimo išlaidų vertė (200 Eur).

Architektūros ir teritorijų planavimo skyriaus

patarėja Vita Kupčiūnienė