**KAIŠIADORIŲ RAJONO SAVIVALDYBĖS TARYBA**

**Projektas**

**DĖL KAIŠIADORIŲ RAJONO SAVIVALDYBĖS TARYBOS 2025 M. GEGUŽĖS 29 D. SPRENDIMO nR. V17E-143 „DĖL ILGALAIKĖS PASKOLOS ĖMIMO“ PAKEITIMO**

2025 m. lapkričio 27 d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 21 punktu, Kaišiadorių rajono savivaldybės taryba n u s p r e n d ž i a:

Pakeisti Kaišiadorių rajono savivaldybės tarybos 2025 m. gegužės 29 d. sprendimą Nr. V17E-143 „Dėl ilgalaikės paskolos ėmimo“ ir jį išdėstyti nauja redakcija:

**„KAIŠIADORIŲ RAJONO SAVIVALDYBĖS TARYBA**

# SPRENDIMAS

DĖL ILGALAIKĖS PASKOLOS ĖMIMO

Vadovaudamasi Lietuvos Respublikos vietos savivaldos įstatymo 15 straipsnio 2 dalies 21 punktu, Lietuvos Respublikos fiskalinės sutarties įgyvendinimo konstitucinio įstatymo 4 straipsnio 4, 5 ir 6 dalimis, Lietuvos Respublikos biudžeto sandaros įstatymo 17 straipsnio 1 dalies 1 punktu, Savivaldybių skolinimosi taisyklių, patvirtintų Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“, 4 punktu ir atsižvelgdama į Kaišiadorių rajono savivaldybės kontrolės ir audito tarnybos 2025 m. gegužės 13 d. išvadą Nr. AK/01-1 „Dėl Kaišiadorių rajono savivaldybės galimybės prisiimti ilgalaikius skolinius įsipareigojimus vertinimo“, Kaišiadorių rajono savivaldybės taryba n u s p r e n d ž i a:

1. Imti ilgalaikę 2697400 (dviejų milijonų šešių šimtų devyniasdešimt septynių tūkstančių keturių šimtų) eurų banko paskolą projektams finansuoti:

|  |  |  |  |  |
| --- | --- | --- | --- | --- |
| Eil. nr. | Projekto pavadinimas | Suma tūkst. Eur | Priemonės kodas | Programos pavadinimas |
| 1.1. | Susisiekimo komunikacijų paskirties statinio, Pramonės g. Kaišiadorių m., kapitalinis remontas | 395,1 | 05.01.01.01 | Investicijų, ūkio ir teritorijų planavimo programa |
| 1.2. | Gydymo paskirties pastato Gedimino g. 48, Kaišiadoryse, kapitalinio remonto projektas (I-as etapas), keičiant pastato paskirtį į administracinės paskirties pastatą | 570,9 | 05.02.01.01 | Investicijų, ūkio ir teritorijų planavimo programa |
|  |  |  |  |  |
| 1.3. | Ugdymo prieinamumo didinimas ir plėtojimas Kaišiadorių rajono savivaldybėje | 631,8 | 02.01.01.10. | Švietimo, kultūros ir sporto programa |
| 1.4. | Žaliosios infrastruktūros urbanizuotoje Kaišiadorių miesto dalyje plėtojimas | 306,8 | 04.01.02.06. | Žemės ūkio ir aplinkos apsaugos programa |
| 1.5. | Kaišiadorių rajono savivaldybės turizmo objektų pritaikymas lankymui | 528,7 | 05.06.01.02. | Investicijų, ūkio ir teritorijų planavimo programa |
| 1.6. | Socialinės priežiūros socialinių paslaugų plėtra Kaišiadorių rajono savivaldybėje | 264,1 | 03.03.01.08. | Sveikatos ir socialinės apsaugos programa |
|  | Iš viso: | 2697,4 |  |  |

2. Nustatyti ne ilgesnį kaip 10 metų paskolos grąžinimo terminą.

3. Garantuoti paskolos grąžinimą ir palūkanų mokėjimą Kaišiadorių rajono savivaldybės biudžeto lėšomis.

4. Pavesti Kaišiadorių rajono savivaldybės administracijai teisės aktų nustatyta tvarka parinkti kreditą suteiksiantį banką.

5. Įgalioti Kaišiadorių rajono savivaldybės administracijos direktorių, o jo nesant – jį pavaduojantį Administracijos darbuotoją pasirašyti paskolos sutartį ir visus reikalingus dokumentus ilgalaikei paskolai gauti.

Šis sprendimas per vieną mėnesį nuo jo paskelbimo arba įteikimo suinteresuotam asmeniui  
dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys)  
Lietuvos Respublikos viešojo administravimo įstatymo nustatyta tvarka arba Lietuvos  
administracinių ginčų komisijos Kauno apygardos skyriui (Laisvės al. 36, Kaunas)  
Lietuvos Respublikos ikiteisminio administracinių ginčų nagrinėjimo tvarkos įstatymo nustatyta  
tvarka, arba Regionų administraciniam teismui bet kuriuose šio teismo rūmuose (Šiaulių rūmai,  
Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio  
Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos  
administracinių bylų teisenos įstatymo nustatyta tvarka.“

Šis sprendimas per vieną mėnesį nuo jo paskelbimo arba įteikimo suinteresuotam asmeniui  
dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys)  
Lietuvos Respublikos viešojo administravimo įstatymo nustatyta tvarka arba Lietuvos  
administracinių ginčų komisijos Kauno apygardos skyriui (Laisvės al. 36, Kaunas)  
Lietuvos Respublikos ikiteisminio administracinių ginčų nagrinėjimo tvarkos įstatymo nustatyta  
tvarka, arba Regionų administraciniam teismui bet kuriuose šio teismo rūmuose (Šiaulių rūmai,  
Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio  
Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos  
administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Audronė Litvinskaitė

2025-11-13

Rasa Baranauskaitė Asta Masaitienė Violeta Grajauskienė Ignas Simonaitis

2025-11-13 2025-11-13 2025-11-13 2025-11-13

Tomas Vaicekauskas Karolis Petkevičius

2025-11-13 2025-11-13

**SPRENDIMO „DĖL KAIŠIADORIŲ RAJONO SAVIVALDYBĖS TARYBOS 2025 M. GEGUŽĖS 29 D. SPRENDIMO nR. V17E-143 „DĖL ILGALAIKĖS PASKOLOS ĖMIMO“ PAKEITIMO“ PROJEKTO AIŠKINAMASIS RAŠTAS**

2025 m. lapkričio 13 d.

Kaišiadorys

1. PROJEKTO TIKSLAI IR UŽDAVINIAI

Šio projekto esmė – siekiant užtikrinti Kaišiadorių rajono savivaldybės administracijos vykdomų investicinių projektų įgyvendinimą ir atsižvelgiant į realią situaciją, pakeisti finansinių investicinių projektų sąrašą.

Savivaldybės tarybai teikiamas svarstyti sprendimo projektas dėl ilgalaikės paskolos iki 2697400 Eur ėmimo investiciniams projektams vykdyti perskirstymo:

|  |  |  |  |  |  |
| --- | --- | --- | --- | --- | --- |
| Eil. nr. | Projekto pavadinimas | Suma tūkst. Eur | Priemonės kodas | Bendra projekto vertė tūkst. Eur | Programos pavadinimas |
| 1. | Susisiekimo komunikacijų paskirties statinio, Pramonės g. Kaišiadorių m., kapitalinis remontas | ~~788,0~~  395,1 | 05.01.01.01 | 886,7 | Investicijų, ūkio ir teritorijų planavimo programa |
| 2. | Gydymo paskirties pastato Gedimino g. 48, Kaišiadoryse, kapitalinio remonto projektas (I-as etapas), keičiant pastato paskirtį į administracinės paskirties pastatą | ~~317,4~~  570,9 | 05.02.01.01 | 604,4 | Investicijų, ūkio ir teritorijų planavimo programa |
| 3. | Ugdymo prieinamumo didinimas ir plėtojimas Kaišiadorių rajono savivaldybėje | 631,8 | 02.01.01.10. | 4211,8 | Švietimo, kultūros ir sporto programa (ES) |
| 4. | Žaliosios infrastruktūros urbanizuotoje Kaišiadorių miesto dalyje plėtojimas | 306,8 | 04.01.02.06. | 394,1 | Žemės ūkio ir aplinkos apsaugos programa (ES) |
| 5. | Kaišiadorių rajono savivaldybės turizmo objektų pritaikymas lankymui | ~~389,3~~  528,7 | 05.06.01.02. | 1180,0 | Investicijų, ūkio ir teritorijų planavimo programa (ES) |
| 6. | Socialinės priežiūros socialinių paslaugų plėtra Kaišiadorių rajono savivaldybėje | 264,1 | 03.03.01.08. | 705,9 | Sveikatos ir socialinės apsaugos programa (ES) |
|  | Iš viso: | 2697,4 |  | 7846,9 |  |

**Projektas „Ugdymo prieinamumo didinimas ir plėtojimas Kaišiadorių rajono savivaldybėje“.**

Projekto tikslas – užtikrinti švietimo kokybę ir mažinti atskirtį tarp švietimo įstaigų teikiamų paslaugų Kaišiadorių rajono savivaldybėje. Šiam tikslui pasiekti planuojamos šios veiklos:

1. Kaišiadorių Vaclovo Giržado progimnazijoje, Kaišiadorių r. Kruonio pagrindinėje mokykloje ir Kaišiadorių r. Gudienos mokykloje darželyje ,,Rugelis“ planuojama užtikrinti kokybišką mokinių užimtumą po pamokų, įsteigiant visos dienos mokyklas.

2. Kaišiadorių rajono Rumšiškių miestelyje planuojama užtikrinti ikimokyklinio ir priešmokyklinio amžiaus vaikų ugdymą, atliekant Rumšiškių lopšelio-darželio naujos statybos darbus bei įsigyjant reikalingą įrangą.

3. Kaišiadorių r. Žiežmarių gimnazijoje planuojama atnaujinti infrastruktūrą, įrengiant universalaus dizaino elementus, mokinių pavėžėjimo paslaugą pritaikyti judumo negalią turintiems mokiniams.

**Projektas „Žaliosios infrastruktūros urbanizuotoje Kaišiadorių miesto dalyje plėtojimas“.**

Projekto metu planuojama keturiose miesto erdvėse atnaujinti žaliąją infrastruktūrą, dviejose teritorijose įrengti laidžios dangos takelius:

1. A. M. Brazausko parke planuojama atlikti želdynų ir želdinių būklės ekspertizę ir gydyti sergančius želdinius.
2. „Senamiesčio parkas“: planuojama įrengti daugiamečius žolynus vandens telkinio aplinkoje. Aplink tvenkinį pasodinti medžių, įrengti laidžių dangų takus.
3. „Varliukas“: kuriamas vietinės reikšmės atskirasis želdynas. Planuojama įrengti laidžios dangos takus.
4. Teritorija tarp Gedimino g. ir akustinės geležinkelio sienos: planuojama pasodinti medžių grupes, kurios mažins triukšmo taršą. Planuojama atlikti želdynų ir želdinių būklės ekspertizę ir gydyti sergančius želdinius.

**Projektas „Kaišiadorių rajono savivaldybės turizmo objektų pritaikymas lankymui“.**

Projekto metu planuojama:

1. Žiežmarių sinagogos (kultūros paveldo objektas), esančios Vilniaus g. 6, Žiežmariuose, pritaikymas lankymui, įrengiant automobilių stovėjimo aikštelę ir privažiavimo kelią;
2. Maisiejūnų piliakalnio (kultūros paveldo objektas), esančio Maisiejūnų k., Kruonio sen., pritaikymas lankymui: laiptų į piliakalnį sutvarkymas, automobilių stovėjimo aikštelės prie piliakalnio įrengimas, mažosios architektūros elementų įrengimas;
3. Lietuvos etnografijos muziejaus pritaikymas lankymui, įrengiant pėsčiųjų-dviračių taką prie L. Lekavičiaus g. Rumšiškėse;
4. Girelės miško Kaišiadorių mieste pritaikymas lankymui, įrengiant ir / ar modernizuojant pažintinius takus, mažosios architektūros elementus, informacinę infrastruktūrą, pontoninius tiltelius, pažintines „stoteles“ ir kt. lankymui ir pažinimui reikalingą infrastuktūrą.

**Projektas „Socialinės priežiūros socialinių paslaugų plėtra Kaišiadorių rajono savivaldybėje“**

Šiuo projektu planuojama plėtoti socialines paslaugas bendruomenėje asmenims su proto ir psichine negalia įsteigiant: 2 (du) apsaugotus būstus Kaišiadorių rajone, 1 (vienas) socialines dirbtuves Žiežmariuose (planuojama Kaišiadorių r. Žiežmarių mokyklos-darželio „Vaikystės dvaras“ priestato pirmame aukšte, Vytauto g. 44A, Žiežmariuose, Kaišiadorių r.), ir, vykdant esamų socialinių dirbtuvių plėtrą Kaišiadorių šv. Faustinos ugdymo centre, atlikti patalpų remonto darbus.

**2. LĖŠŲ POREIKIS IR** **ŠALTINIAI**

Skolinamos lėšos – 2697400 Eur.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

---

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Finansų skyriaus vedėja Audronė Litvinskaitė