Projektas

KAIŠIADORIŲ RAJONO SAVIVALDYBĖS TARYBA

**SPRENDIMAS**

**DĖL KAIŠIADORIŲ RAJONO SAVIVALDYBĖS TARYBOS 2025 M. BIRŽELIO 26 d. SPRENDIMO NR. V17E-192 ,,DĖL SUTIKIMO PERIMTI KAUNO MIESTO SAVIVALDYBEI NUOSAVYBĖS TEISE PRIKLAUSANČIAS VIEŠOSIOS ĮSTAIGOS KAUNO REGIONO PLĖTROS AGENTŪROS DALININKO TEISES“ PAKEITIMO**

2025 m. lapkričio 27 d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Kaišiadorių rajono savivaldybės taryba n u s p r e n d ž i a:

Pakeisti Kaišiadorių rajono savivaldybės tarybos 2025 m. birželio 26 d. sprendimą Nr. V17E-192 ,,Dėl sutikimo perimti Kauno miesto savivaldybei nuosavybės teise priklausančias viešosios įstaigos Kauno regiono plėtros agentūros dalininko teises“ ir 1 punktą išdėstyti taip:

,,1. Sutikti perimti Kaišiadorių rajono savivaldybės nuosavybėn Kauno miesto savivaldybei nuosavybės teise priklausančias viešosios įstaigos Kauno regiono plėtros agentūros, juridinio asmens kodas 135695071, buveinės adresas: Gedimino g. 56-1, Kaunas, dalininko teises – 4 balsus.“

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Ligita Pūrienė Asta Masaitienė Lina Juodienė

Karolis Petkevičius Ignas Simonaitis

**SPRENDIMO ,,DĖL KAIŠIADORIŲ RAJONO SAVIVALDYBĖS TARYBOS 2025 M. BIRŽELIO 26 d. SPRENDIMO NR.V17E-192 ,,DĖL SUTIKIMO PERIMTI KAUNO MIESTO SAVIVALDYBEI NUOSAVYBĖS TEISE PRIKLAUSANČIAS VIEŠOSIOS ĮSTAIGOS KAUNO REGIONO PLĖTROS AGENTŪROS**

**DALININKO TEISES“ PAKEITIMO“ PROJEKTO**

# AIŠKINAMASIS RAŠTAS

2025 m. lapkričio 14 d.

Kaišiadorys

1. **PROJEKTO TIKSLAI IR UŽDAVINIAI**

Kauno miesto savivaldybės taryba 2025 m. gegužės 13 d. sprendimu Nr. T-382 ,,Dėl viešosios įstaigos Kauno regiono plėtros agentūros dalininkų teisių perleidimo“ nusprendė pritarti Kauno regiono plėtros agentūros dalininko teisių perleidimui.

Viešosios įstaigos Kauno regiono plėtros agentūros dalininkų susirinkime buvo nuspręsta, kad Kauno miesto savivaldybė, Raseinių rajono savivaldybė bei Prienų rajono savivaldybė pasitraukia iš Kauno regiono plėtros agentūros dalininkų, o savo turimas dalininkų teises perleidžia kitiems dalininkams (t. y. kitoms savivaldybėms). Kauno miesto savivaldybė iš viso turėjo 8 balsus, iš jų 2 balsus perduoda Kėdainių rajono savivaldybei, 3 balsus Kauno rajono savivaldybei ir 3 balsus Kaišiadorių rajono savivaldybei.

Kauno rajono savivaldybės taryba ir Kaišiadorių rajono savivaldybės taryba dalininko teisių perėmimui pritarė ir perėmė iš Kauno miesto savivaldybės po 3 balsus, tačiau Kėdainių rajono savivaldybės taryba nesutiko perimti papildomų 2 dalininko balsų.

Atsižvelgiant į tai, kad Kėdainių rajono savivaldybė papildomų dalininko balsų nesutiko priimti (bet iš Kauno regiono plėtros agentūros dalininkų nepasitraukė), liko nepaskirstyti 2 dalininkų balsai, todėl 2025 m. lapkričio 11 d. įvykusiame Kauno regiono plėtros agentūros dalininkų susirinkime buvo nuspręsta, kad po 1 papildomą dalininko balsą perima Kauno rajono savivaldybė ir Kaišiadorių rajono savivaldybė.

Kaišiadorių rajono savivaldybė Kauno regiono plėtros agentūros dalininkų susirinkime turėjo 3 balsus, perėmusi iš Kauno miesto savivaldybės dar 4 balsus, iš viso turės 7 balsus. Jeigu kiti Kauno regiono plėtros agentūros dalininkai – savivaldybės – sutiks perimti pasitraukusių dalininkų balsus, balsai pasiskirstys taip:

Kauno rajono savivaldybė – 14 balsų;

Kėdainių rajono savivaldybė – 5 balsai;

Jonavos rajono savivaldybė – 8 balsai;

Kaišiadorių rajono savivaldybė – 7 balsai;

Birštono rajono savivaldybė – 5 balsai;

Kauno prekybos, pramonės ir amatų rūmai – 1 balsas.

1. **LĖŠŲ POREIKIS IR** **ŠALTINIAI**

Dalininko balsų perėmimui lėšos nereikalingos, nes perduodamos neatlygintinai.

1. **SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

-

1. **KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

-

Turto valdymo skyriaus vedėja Ligita Pūrienė