**Projektas**

### KAIŠIADORIŲ RAJONO SAVIVALDYBĖS TARYBA

**SPRENDIMAS**

DĖL TURTO PERDAVIMO KAIŠIADORIŲ SOCIALINIŲ PASLAUGŲ CENTRUI

2025 m. lapkričio 27 d. Nr.

# Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, įgyvendindama Kaišiadorių rajono savivaldybės turto valdymo, naudojimo ir disponavimo juo tvarkos aprašo, patvirtinto Kaišiadorių rajono savivaldybės tarybos 2015 m. gegužės 28 d. sprendimu Nr. V17-125 „Dėl Kaišiadorių rajono savivaldybės turto valdymo, naudojimo ir disponavimo juo tvarkos aprašo patvirtinimo“, 3 punktą, Kaišiadorių rajono savivaldybės taryba n u s p r e n d ž i a:

Perduoti Kaišiadorių socialinių paslaugų centrui valdyti, naudoti ir disponuoti patikėjimo teise Kaišiadorių rajono savivaldybei nuosavybės teise priklausantį turtą – patalpas nuo 1-24 iki 1-30 ir 1-40, perduodamų patalpų plotas – 213,14 kv. m (unikalus numeris 4400-0089-3265, statybos metai – 1985), įsigijimo vertė – 11965,68 Eur, likutinė vertė 2025 m. lapkričio 30 d. – 4431,18 Eur, apskaitytas Kaišiadorių rajono savivaldybės administracijos Pravieniškių seniūnijos balanse, esančias Pravieniškių g. 33, Pravieniškių k., Kaišiadorių r. sav.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja Nijolė Stanelienė

2025-11-06

Ligita Pūrienė Lina Juodienė Asta Masaitienė Karolis Petkevičius Tomas Vaicekauskas

SPRENDIMO „DĖL TURTO PERDAVIMO KAIŠIADORIŲ SOCIALINIŲ PASLAUGŲ CENTRUI“ PROJEKTO

**AIŠKINAMASIS RAŠTAS**

2025 m. lapkričio 6 d.

Kaišiadorys

1. **PROJEKTO TIKSLAI IR UŽDAVINIAI**

Perduodamose patalpose Kaišiadorių socialinių paslaugų centras vykdys ugdomąsias bei prevencines veiklas Pravieniškių vaikų dienos centro vaikams bei sunkumų patiriančioms šeimoms, kurioms teikiamos atvejo vadybos ir socialinių įgūdžių ugdymo ir palaikymo paslaugos. Paslaugos bus teikiamos šeimoms, gyvenančioms Pravieniškių seniūnijos teritorijoje.

**2. LĖŠŲ POREIKIS IR** **ŠALTINIAI**

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis nustato, kad savivaldybei nuosavybės teise priklausančio turto savininko funkcijas, vadovaudamasi įstatymais, įgyvendina savivaldybės taryba. Lietuvos Respublikos vietos savivaldos įstatymo 15 straipsnio 2 dalies 19 punktas nustato, kad išimtinė savivaldybės tarybos kompetencija yra savivaldybei nuosavybės teise priklausančio turto savininko funkcijų įgyvendinimas įstatymų nustatyta tvarka.

Vadovaudamasi šiais įstatymais bei Savivaldybės turto valdymo, naudojimo ir disponavimo juo tvarkos aprašu, Kaišiadorių rajono savivaldybės taryba gali priimti sprendimą perduoti patikėjimo teise turtą Kaišiadorių socialinių paslaugų centrui.

Turto valdymo skyriaus vyr. specialistė Nijolė Stanelienė