**Projektas**

**KAIŠIADORIŲ RAJONO SAVIVALDYBĖS TARYBA**

# SPRENDIMAS

## DĖL SUTIKIMO ATNAUJINTI NEGYVENAMŲJŲ PATALPŲ VILNIAUS G. 13, KRUONIO MSTL., KAIŠIADORIŲ R. SAV., NUOMOS SUTARTĮ

2025 m. lapkričio 27 d. Nr.

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalies 2 punktu, Lietuvos Respublikos civilinio kodekso 6.482 straipsniu ir Kaišiadorių rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo tvarkos aprašo, patvirtinto Kaišiadorių rajono savivaldybės tarybos 2019 m. spalio 24 d. sprendimu Nr. V17-265 „Dėl Kaišiadorių rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo tvarkos aprašo patvirtinimo“, 36 punktu ir atsižvelgdama į uždarosios akcinės bendrovės „Ramunėlės vaistinė“ 2025 m. spalio 20 d. prašymą, Kaišiadorių rajono savivaldybės taryba n u s p r e n d ž i a:

Sutikti, kad Kaišiadorių rajono savivaldybė nuo 2025 m. gruodžio 5 d. 5 (penkeriems) metams su uždarąja akcine bendrove „Ramunėlės vaistinė“ atnaujintų patalpų (administracinės patalpos 1-15, 1-21 ir 1-22, bendras plotas – 30,11 kv. m, pastato unikalus Nr. 4996-6009-5015), esančių Vilniaus g. 13, Kruonio mstl., Kaišiadorių r. sav., nuomos sutartį.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Birutė Mikalauskienė

2025-11-03

Ligita Pūrienė Asta Masaitienė Lina Juodienė

Tomas Vaicekauskas Karolis Petkevičius

## SPRENDIMO „DĖL SUTIKIMO ATNAUJINTI NEGYVENAMŲJŲ PATALPŲ VILNIAUS G. 13, KRUONIO MSTL., KAIŠIADORIŲ R. SAV., NUOMOS SUTARTĮ“ PROJEKTO

**AIŠKINAMASIS RAŠTAS**

2025 m. lapkričio 3 d.

Kaišiadorys

1. **PROJEKTO TIKSLAI IR UŽDAVINIAI**

Sprendimo projektas parengtas, atsižvelgiant į uždarosios akcinės bendrovės „Ramunėlės vaistinė“ direktoriaus prašymą 5 metams pratęsti nuomos sutartį (tomis pačiomis sąlygomis) patalpų, esančių Vilniaus g. 13, Kruonio mstl., Kaišiadorių r. sav.

1. **LĖŠŲ POREIKIS IR** **ŠALTINIAI**

Lėšų poreikio nėra.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Nuomininkas kas mėnesį moka 36,13 Eur nuompinigių.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalyje numatyta, kad savivaldybės ilgalaikis materialusis turtas išnuomojamas savivaldybės tarybos sprendimu.

Turto valdymo skyriaus vyresnioji specialistė Birutė Mikalauskienė