Kaišiadorių rajono savivaldybės tarybos

2025 m. \_\_\_\_\_\_\_\_\_\_ d. sprendimo Nr.

priedas

**VALSTYBINĖS ŽEMĖS PANAUDOS SUTARTIS**

\_\_\_\_\_\_\_\_\_\_ Nr. \_\_\_\_\_

Kaišiadorys

Vadovaudamiesi Kaišiadorių rajono savivaldybės tarybos 2025 m. \_\_\_\_\_\_\_\_\_\_\_\_\_d. sprendimu Nr.\_\_\_\_\_\_ „Dėl 2016 m. gruodžio 8 d. valstybinės žemės panaudos sutarties Nr. 6SUN-48-(14.6.59.) nutraukimo, kitos paskirties valstybinės žemės sklypo, unikalus Nr. 4400-1720-4723, esančio Geležinkeliečių tak. 7, Kaišiadorių m., Kaišiadorių r. sav., perdavimo neatlygintinai naudotis Kaišiadorių socialinių paslaugų centrui“, mes, Kaišiadorių rajono savivaldybė, atstovaujama Kaišiadorių rajono savivaldybės mero Šarūno Čėsnos, veikiančio pagal Lietuvos Respublikos žemės įstatymo 8 straipsnio 3 dalies 1 punktą, toliau vadinama panaudos davėju, ir Kaišiadorių socialinių paslaugų centras, kodas 158997029, buveinės adresas: Vytauto Didžiojo g. 44B, Kaišiadorių m., toliau vadinama panaudos gavėju, atstovaujamas Kaišiadorių socialinių paslaugų centro direktorės Žydrūnės Marčiulionienės, veikiančios pagal Kaišiadorių socialinių paslaugų centro nuostatus, patvirtintus Kaišiadorių rajono savivaldybės tarybos 2024 m. lapkričio 28 d. sprendimu Nr. V17E-284 „Dėl Kaišiadorių socialinių paslaugų centro nuostatų patvirtinimo“, Kaišiadorių rajono savivaldybės mero 2023 m. lapkričio 17 d. potvarkį Nr. V13E-224 „Dėl Žydrūnės Marčiulionienės skyrimo į Kaišiadorių socialinių paslaugų centro direktoriaus pareigas ir pareiginės algos pastoviosios dalies koeficiento nustatymo“, sudarėme šią sutartį:

1. Panaudos davėjas perduoda neatlygintinai naudotis, o panaudos gavėjas priima 0,2579 ha ploto žemės sklypą, kadastro Nr. 4918/0023:7, unikalus Nr. 4400-1720-4723, esantį Geležinkeliečių tak. 7, Kaišiadorių m., Kaišiadorių r. sav., pagrindinė žemės naudojimo paskirtis – kita, valstybinės žemės sklypo naudojimo būdai – visuomeninės paskirties teritorijos, daugiabučių gyvenamųjų pastatų ir bendrabučių teritorijos.

2. Perduodamas žemės sklypas reikalingas Kaišiadorių socialinių paslaugų centrui vykdyti biudžetinei įstaigai nustatytas funkcijas, tarp kurių yra: socialinių paslaugų teikimas gyventojams, bendruomenės socialinės veiklos organizavimas bei socialinės rizikos grupių pagalba.

3. Žemės sklypas perduodamas neatlygintinai naudotis 96 (devyniasdešimt šešeriems) metams, skaičiuojant nuo šios sutarties sudarymo dienos, bet ne ilgesniam laikotarpiui, nei reikia valstybės ar savivaldybės funkcijoms atlikti. Šis reikalavimas netaikomas perduodant neatlygintinai naudotis valstybinės žemės sklypus, kurių reikia tradicinėms religinėms bendruomenėms ir bendrijoms.

|  |  |  |
| --- | --- | --- |
| 4.  Perduodamame neatlygintinai naudotis žemės sklype esančių žemės savininkui ar kitiems asmenims nuosavybės teise priklausančių statinių ir įrenginių naudojimo sąlygos, naujų pastatų, statinių statybos, kelių tiesimo, vandens telkinių įrengimo ir kitos sąlygos, taip pat pastatų ir (ar) įrenginių naudojimo sąlygos pasibaigus žemės sklypo panaudos terminui:  4.1. suteiktoje naudotis žemėje gali būti statomi tai pačiai veiklai reikalingi vystyti statiniai ir įrenginiai, kurių eksploatavimui suteikiamas žemės sklypas, ir jei tokia statyba neprieštarauja nustatytam teritorijos tvarkymo režimui;  4.2. pasibaigus panaudos terminui, žemės panaudos sutarties atnaujinimo, servitutų buvusiems žemės panaudos gavėjams nustatymo ar kompensacijos už statinius ir įrenginius klausimai sprendžiami įstatymų nustatyta tvarka.  5. Disponavimo iš žemės sklypo gautomis pajamomis ir jame išauginta produkcija sąlygos nenustatomos.  6. Žemės naudojimo apribojimai, servitutai:  6.1. specialiosios žemės naudojimo sąlygos yra nurodytos žemės sklypo Nekilnojamojo turto registro duomenų bazės išrašo skiltyje „Žymos“: „Teritorijos, kuriose taikomos SŽNS, įrašytos į NTK kadastro duomenų byloje įrašytų duomenų pagrindu: elektroninių ryšių tinklų elektroninių ryšių infrastruktūros apsaugos zonos (III skyrius, vienuoliktasis skirsnis), plotas – 253,00 kv. m; vandens tiekimo ir nuotekų, paviršinių nuotekų tvarkymo infrastruktūros apsaugos zonos (III skyrius, dešimtasis skirsnis), plotas – 878,00 kv. m; skirstomųjų dujotiekių apsaugos zonos (III skyrius, šeštasis skirsnis), plotas – 343,00 kv. m; elektros tinklų apsaugos zonos (III skyrius, ketvirtasis skirsnis), plotas – 258,00 kv. m; „Duomenys apie įregistruotas teritorijas, kuriose taikomos specialiosios žemės naudojimo sąlygos“: elektroninių ryšių tinklų elektroninių ryšių infrastruktūros apsaugos zonos (III skyrius, vienuoliktasis skirsnis), teritorijos unikalus numeris: 100341368, žemės sklypo plotas, patenkantis į teritoriją: 25 kv. m, nuo 2023-01-03; elektros tinklų apsaugos zonos (III skyrius, ketvirtasis skirsnis), teritorijos unikalus numeris: 100082014, žemės sklypo plotas, patenkantis į teritoriją: 21 kv. m, nuo 2023-01-05; elektros tinklų apsaugos zonos (III skyrius, ketvirtasis skirsnis), teritorijos unikalus numeris: 100076741, žemės sklypo plotas, patenkantis į teritoriją: 137 kv. m, nuo 2023-01-05; elektros tinklų apsaugos zonos (III skyrius, ketvirtasis skirsnis), teritorijos unikalus numeris: 100075153, žemės sklypo plotas, patenkantis į teritoriją: 92 kv. m, nuo 2023-01-05; skirstomųjų dujotiekių apsaugos zonos (III skyrius, šeštasis skirsnis), teritorijos unikalus numeris: 100109999, žemės sklypo plotas, patenkantis į teritoriją: 175 kv. m, nuo 2023-01-04; vandens tiekimo ir nuotekų, paviršinių nuotekų tvarkymo infrastruktūros apsaugos zonos (III skyrius, dešimtasis skirsnis), teritorijos unikalus numeris: 100348072, žemės sklypo plotas, patenkantis į teritoriją: 350 kv. m, nuo 2023-01-04;  6.2. žemės servitutai ir kitos daiktinės teisės:  6.2.1. Kelio servitutas – teisė važiuoti transporto priemonėmis, naudotis pėsčiųjų taku, varyti galvijus (tarnaujantis), plotas – 0,0453 ha (įregistravimo pagrindas: Apskrities viršininko 2008-10-10 įsakymas Nr. 02-04-11286, Nacionalinės žemės tarnybos Teritorinio skyriaus vedėjo 2021-08-02 sprendimas Nr. 6SK-691-(14.6.110.));  6.2.2. Servitutas – teisė tiesti, aptarnauti, naudoti požemines, antžemines komunikacijas (tarnaujantis), plotas – 0,0284 ha (įregistravimo pagrindas: 2014-04-29 Servituto sutartis Nr. 2-1746, 2017-01-11 Susitarimas pakeisti sutartį Nr. 2-117, aprašymas: Žemės sklypo dalyje S2);  6.2.3. Kiti servitutai (tarnaujantis) (įregistravimo pagrindas: Apskrities viršininko 2008-10-10 įsakymas Nr. 02-04-11286, aprašymas: Teisė žemės sklypo, esančio Vytauto Didžiojo g. 19A, Kaišiadoryse, savininkui naudotis sklypo 1 m pločio dalimi aptarnaujant ir prižiūrint prie sklypo ribos esančius pastatus). |  |  |

7. Trečiųjų asmenų teisės į perduodamą neatlygintinai naudotis žemės sklypą – nėra.

8. Žemės sklypo vertė, apskaičiuota pagal Žemės verčių žemėlapius, Nacionalinės žemės tarnybos prie Aplinkos ministerijos direktoriaus 2024 m. gruodžio 9 d. įsakymu Nr. 1P-546-(1.1 E.) „Dėl masinio žemės vertinimo dokumentų patvirtinimo“, yra 16100 Eur (šešiolika tūkstančių vienas šimtas eurų).

9. Kiti su neatlygintinai perduodamo žemės sklypo naudojimu ir grąžinimu, pasibaigus panaudos sutarčiai, susiję panaudos davėjo ir panaudos gavėjo įsipareigojimai –   
Lietuvos Respublikos įstatymų ir kitų teisės aktų nustatyta tvarka.

10. Panaudos gavėjo išlaidų žemės ūkio paskirties žemei pagerinti atlyginimas nenumatytas.

11. Panaudos davėjui priklausantys melioracijos įrenginiai, keliai, tiltai, kiti inžineriniai įrenginiai remontuojami panaudos gavėjo lėšomis.

12. Šalys įsipareigoja laikytis žemės sklypui pagal Lietuvos Respublikos specialiųjų žemės naudojimo sąlygų įstatymą nustatytų specialiųjų žemės naudojimo sąlygų, kurios įregistruotos Nekilnojamojo turto registre.

13. Šalys už žemės panaudos sutarties pažeidimus atsako Lietuvos Respublikos civilinio kodekso nustatyta tvarka.

14. Sutartis panaudos davėjo reikalavimu nutraukiama prieš terminą, jeigu panaudos gavėjas naudojasi žemės sklypu ne pagal sutartyje nurodytas sąlygas, perduoda žemės sklypą naudotis trečiajam asmeniui, nebeatlieka funkcijų, kurioms buvo perduotas neatlygintinai naudotis valstybinės žemės sklypas, jeigu pagal parengtą naują arba pakeistą ir nustatyta tvarka patvirtintą teritorijų planavimo dokumentą ar žemės valdos projektą šis žemės sklypas paimamas visuomenės poreikiams, taip pat jeigu parduodami valstybei ar savivaldybei nuosavybės teise priklausantys statiniai pagal disponavimą valstybės ir savivaldybės turtu reglamentuojančius teisės aktus, jeigu panaudos gavėjas savo lėšomis per 3 mėnesius nuo sutarties sudarymo dienos neįregistravo sutarties Nekilnojamojo turto registre arba panaudos davėjo reikalavimu nepašalino sutarties sąlygų pažeidimo. Sutartis gali būti nutraukiama ir kitais Lietuvos Respublikos civilinio kodekso, kitų Lietuvos Respublikos įstatymų nustatytais atvejais.

15. Panaudos gavėjas turi teisę nutraukti panaudos sutartį, apie tai įspėjęs kitą šalį ne vėliau kaip prieš vieną mėnesį.

16. Sutarties pakeitimai ir papildymai galioja, jeigu jie sudaryti raštu ir nustatytąja tvarka pasirašyti abiejų šalių.

17. Prie šios sutarties pridedamas perduodamo neatlygintinai naudotis žemės sklypo planas M 1: 500, kaip neatskiriama sudedamoji šios sutarties dalis.

18. Panaudos sutartį panaudos gavėjas savo lėšomis per 3 mėnesius nuo sutarties sudarymo dienos įregistruoja Nekilnojamojo turto registre.

19. Ginčai dėl šios sutarties sprendžiami Lietuvos Respublikos įstatymų nustatyta tvarka.

20. Ši sutartis įsigalioja nuo jos pasirašymo momento.

21. Sutartis sudaryta trimis egzemplioriais, kurių vienas paliekamas panaudos davėjui, kiti du perduodami panaudos gavėjui. Kai sutartis sudaroma elektroniniu būdu, šalių atstovai sutartį pasirašo kvalifikuotais elektroniniais parašais. Pasirašomas 1 (vienas) sutarties egzempliorius, juo šalys pasidalina elektroninėmis priemonėmis.

Panaudos davėjas \_\_\_\_\_\_\_\_\_\_\_\_\_\_\_\_\_\_\_\_\_ Šarūnas Čėsna

(parašas) (vardas, pavardė)

A. V.

Panaudos gavėjas  \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

(parašas) (vardas, pavardė)

A. V.

\_\_\_\_\_\_\_\_\_\_\_\_\_\_\_\_\_\_\_\_\_\_\_