**KAIŠIADORIŲ RAJONO SAVIVALDYBĖS TARYBA**

**Projektas**

**SPRENDIMAS**

**DĖL KAIŠIADORIŲ RAJONO SAVIVALDYBĖS TERITORIJOJE ESANČIO APLEISTO AR NEPRIŽIŪRIMO NEKILNOJAMOJO TURTO 2025 METŲ SĄRAŠO PATVIRTINIMO**

2025 m. lapkričio 27 d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos nekilnojamojo turto mokesčio įstatymo 2 straipsnio 1 dalimi ir 6 straipsnio 2 dalimi ir atsižvelgdama į Kaišiadorių rajono savivaldybės teritorijoje esančio apleisto ar neprižiūrimo nekilnojamojo turto sąrašo sudarymo ir keitimo tvarkos aprašo, patvirtinto Kaišiadorių rajono savivaldybės tarybos 2021 m. liepos 1 d. sprendimu Nr. V17E-171 „Dėl Kaišiadorių rajono savivaldybės teritorijoje esančio apleisto ar neprižiūrimo nekilnojamojo turto sąrašo sudarymo ir keitimo tvarkos aprašo patvirtinimo“, 4 ir 15 punktus, Kaišiadorių rajono savivaldybės taryba n u s p r e n d ž i a:

Patvirtinti Kaišiadorių rajono savivaldybės teritorijoje esančio apleisto ar neprižiūrimo nekilnojamojo turto 2025 metų sąrašą (pridedama).

Šis sprendimas per vieną mėnesį nuo jo paskelbimo arba įteikimo suinteresuotam asmeniui  
dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys)  
Lietuvos Respublikos viešojo administravimo įstatymo nustatyta tvarka arba Lietuvos  
administracinių ginčų komisijos Kauno apygardos skyriui (Laisvės al. 36, Kaunas)  
Lietuvos Respublikos ikiteisminio administracinių ginčų nagrinėjimo tvarkos įstatymo nustatyta  
tvarka, arba Regionų administraciniam teismui bet kuriuose šio teismo rūmuose (Šiaulių rūmai,  
Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio  
Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos  
administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Audronė Litvinskaitė

Rasa Baranauskaitė Asta Masaitienė Ligita Pūrienė

Ignas Simonaitis Tomas Vaicekauskas Karolis Petkevičius

**SPRENDIMO „DĖL KAIŠIADORIŲ RAJONO SAVIVALDYBĖS TERITORIJOJE ESANČIO** **APLEISTO AR NEPRIŽIŪRIMO NEKILNOJAMOJO TURTO 2025 METŲ SĄRAŠO PATVIRTINIMO“ PROJEKTO AIŠKINAMASIS RAŠTAS**

2025 m. lapkričio 13 d.

Kaišiadorys

1. PROJEKTO TIKSLAI IR UŽDAVINIAI

Šio projekto esmė – patvirtinti Kaišiadorių rajono savivaldybės teritorijoje esančio apleisto ar neprižiūrimo nekilnojamojo turto 2025 metų sąrašą.

Vadovaujantis Kaišiadorių rajono savivaldybės teritorijoje esančio apleisto ar neprižiūrimo nekilnojamojo turto sąrašo sudarymo ir keitimo tvarkos aprašo (toliau – Aprašas), patvirtinto Kaišiadorių rajono savivaldybės tarybos 2021 m. liepos 1 d. sprendimu Nr. V17E-171 „Dėl Kaišiadorių rajono savivaldybės teritorijoje esančio apleisto ar neprižiūrimo nekilnojamojo turto sąrašo sudarymo ir keitimo tvarkos aprašo patvirtinimo“, nuostatomis, patvirtinti Apleisto ar neprižiūrimo nekilnojamojo turto 2025 metų sąrašą (toliau – Sąrašas), kuriuo siekiama skatinti patalpų ir statinių savininkus racionaliai naudoti valdomą nekilnojamąjį turtą, vykdyti statinių savininkams teisės aktuose priskirtas pareigas, teisės aktų nustatyta tvarka atlikti statinių techninę priežiūrą nuo statinio statybos užbaigimo akto išdavimo iki jo griovimo dienos, kad būtų išvengta statinių griūčių ir užtikrinta, kad statiniai nekeltų pavojaus ar nebūtų padaryta žala žmonių sveikatai ir aplinkai.

**2. LĖŠŲ POREIKIS IR** **ŠALTINIAI**

Papildomų lėšų šiam sprendimui įgyvendinti nereikia.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Tarybai patvirtinus teikiamą sprendimo projektą, padidėtų biudžeto pajamos iš nekilnojamojo turto mokesčio, o apleisto ar neprižiūrimo nekilnojamojo turto savininkus paskatintų greičiau pradėti statinių ir pastatų tvarkybos darbus, o teigiamas poveikis – pastatų savininkams, kurie ėmėsi nenaudojamų, apleistų arba neprižiūrimų patalpų ir pastatų būklės pagerinimo priemonių, bus taikomas įprastas nekilnojamojo turto mokesčio tarifas.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Finansų skyriaus vedėja Audronė Litvinskaitė