**Projektas**

**KAIŠIADORIŲ RAJONO SAVIVALDYBĖS TARYBA**

# SPRENDIMAS

**DĖL PRITARIMO PROJEKTUI „Socialinio būsto fondo neįgaliesiems ir gausioms šeimoms plėtra Kaišiadorių rajono savivaldybėje“**

2025 m. lapkričio d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 6 straipsnio 23 punktu, 15 straipsnio 2 dalies 13 punktu, 2022–2030 metų regionų plėtros programos, patvirtintos Lietuvos Respublikos Vyriausybės 2022 m. birželio 29 d. nutarimu Nr. 713 ,,Dėl 2022–2030 metų regionų plėtros programos patvirtinimo“, plėtros programų regioninės pažangos priemone „09-003-02-02-11 (RE) Sumažinti pažeidžiamų visuomenės grupių gerovės teritorinius skirtumus“, 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos socialinės sutelkties plėtros programos, patvirtintos Lietuvos Respublikos Vyriausybės 2021 m. lapkričio 10 d. nutarimu Nr. 931 „Dėl 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos socialinės sutelkties plėtros programos patvirtinimo“, pažangos priemone Nr. 09-003-02-02-11 „Sumažinti pažeidžiamų visuomenės grupių gerovės teritorinius skirtumus“, Regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairėmis, patvirtintomis Lietuvos Respublikos socialinės apsaugos ir darbo ministro 2023 m. birželio 30 d. įsakymu Nr. A1-439 ,,Dėl Regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairių patvirtinimo“, ir Kaišiadorių rajono savivaldybės tarybos 2023 m. rugsėjo 28 d. sprendimu Nr. V17E-264 ,,Dėl pritarimo projekto „Socialinio būsto fondo neįgaliesiems ir gausioms šeimoms plėtra Kaišiadorių rajono savivaldybėje“ įtraukimui į Regiono plėtros planą“, Kaišiadorių rajono savivaldybės taryba n u s p r e n d ž i a:

1. Pritarti Kaišiadorių rajono savivaldybės administracijos teikiamam projektui „Socialinio būsto fondo neįgaliesiems ir gausioms šeimoms plėtra Kaišiadorių rajono savivaldybėje“ (toliau – Projektas).
2. Prisidėti prie Projekto finansavimo ne mažiau kaip 15 proc. visų tinkamų finansuoti Projekto išlaidų.
3. Padengti visas netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas.
4. Pavesti Kaišiadorių rajono savivaldybės administracijai atlikti Projekto užsakovo funkcijas.
5. Įpareigoti Kaišiadorių rajono savivaldybės administraciją užtikrinti Projekto tęstinumą 5 metus po Projekto įgyvendinimo pabaigos.
6. Įgalioti Kaišiadorių rajono savivaldybės administracijos direktorių, o jo nesant – jį pavaduojantį Savivaldybės administracijos darbuotoją pasirašyti dokumentus, susijusius su Projekto įgyvendinimu.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Kristina Paulauskienė

Suderinta:

Violeta Grajauskienė Asta Masaitienė Rasa Baranauskaitė Audronė Litvinskaitė

Tomas Vaicekauskas Karolis Petkevičius

**SPRENDIMO**

**„DĖL PRITARIMO PROJEKTUI „SOCIALINIO BŪSTO FONDO NEĮGALIESIEMS IR GAUSIOMS ŠEIMOMS PLĖTRA KAIŠIADORIŲ RAJONO SAVIVALDYBĖJE“**

**PROJEKTO AIŠKINAMASIS RAŠTAS**

2025 m. lapkričio d.

Kaišiadorys

**1. PROJEKTO TIKSLAI IR UŽDAVINIAI**

Sprendimo projektas teikiamas, vadovaujantis Lietuvos Respublikos Vyriausybės 2022 m. birželio 29 d. nutarimu Nr. 713 ,,Dėl 2022–2030 metų regionų plėtros programos patvirtinimo“, 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos socialinės sutelkties plėtros programos, patvirtintos Lietuvos Respublikos Vyriausybės 2021 m. lapkričio 10 d. nutarimu Nr. 931 „Dėl 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos socialinės sutelkties plėtros programos patvirtinimo“, pažangos priemone Nr. 09-003-02-02-11 „Sumažinti pažeidžiamų visuomenės grupių gerovės teritorinius skirtumus“ ir Lietuvos Respublikos socialinės apsaugos ir darbo ministro 2023 m. birželio 30 d. įsakymu Nr. A1-439 ,,Dėl Regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairių patvirtinimo“.

Projekto tikslas – didinti socialinę gerovę asmenims su negalia ir jų šeimoms bei gausioms šeimoms. Šiam tikslui pasiekti planuojama turimą Kaišiadorių rajono savivaldybei nuosavybės teise priklausantį nenaudojamo pastato – bendrabučio, esančio Girelės g. 53, Kaišiadoryse, 3–5 aukšto butus rekonstruoti ir pritaikyti juos taip, kad jie atitiktų asmenų su negalia (turinčių judėjimo ir (ar) psichikos, ir (ar) proto, ir (ar) regos negalią), gausių šeimų poreikius. Šiuo projektu planuojama įrengti ne mažiau kaip 20 butų (1 kambario butus – 7 vnt., 2 kambarių butus – 6 vnt., 3 kambarių butus – 7 vnt.).

**2. LĖŠŲ POREIKIS IR ŠALTINIAI**

Planuojama bendra preliminari projekto vertė – 1 638 543,77 Eur, iš jų 1 360 000 Eur – ES paramos lėšos. Savivaldybės prisidėjimo iš biudžeto lėšų poreikis – 278 543,77 Eur.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

**-----**

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Kaišiadorių rajono savivaldybės tarybos 2023 m. rugsėjo 28 d. sprendimu Nr. V17E-264 ,,Dėl pritarimo projekto „Socialinio būsto fondo neįgaliesiems ir gausioms šeimoms plėtra Kaišiadorių rajono savivaldybėje“ įtraukimui į Regiono plėtros planą“ projektas įtrauktas į Regiono plėtros planą.

Strateginio planavimo ir investicijų skyriaus vyr. specialistė Kristina Paulauskienė