**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTui „Priedangų plėtra** **Kaišiadorių rajono savivaldybėje 2 etapas“**

2025 m. lapkričio d. Nr. V17E-

Kaišiadorys

# Vadovaudamasi Lietuvos Respublikos vietos savivaldos įstatymo 6 straipsnio 23 punktu, 15 straipsnio 2 dalies 13 punktu, Civilinės saugos stiprinimo ir plėtros programos pažangos priemonės Nr. 07-019-10-04-01 „Stiprinti pasirengimą valdyti krizes ir ekstremaliąsias situacijas ir šalinti jų padarinius“ aprašo, patvirtinto Lietuvos Respublikos vidaus reikalų ministro 2023 m. kovo 14 d. įsakymu Nr. 1V-127 „Dėl Civilinės saugos stiprinimo ir plėtros programos pažangos priemonės Nr. 07-019-10-04-01 „Stiprinti pasirengimą valdyti krizes ir ekstremaliąsias situacijas ir šalinti jų padarinius“ aprašo patvirtinimo“, 4 priedu „Trečiasis projektų finansavimo sąlygų aprašas“, Kaišiadorių rajono savivaldybės taryba n u s p r e n d ž i a:

1. Pritarti Kaišiadorių rajono savivaldybės administracijos teikiamam projektui „Priedangų plėtra Kaišiadorių rajono savivaldybėje 2 etapas“ (toliau – Projektas), kuris bus vykdomas kartu su partneriais: Kaišiadorių socialiniu paslaugų centru, Kaišiadorių švietimo ir sporto centru,Kruonio kultūros centru, Kaišiadorių r. Kruonio pagrindine mokykla (toliau – Partneriai),finansuojamam pagal Civilinės saugos stiprinimo ir plėtros programos pažangos priemonės Nr. 07-019-10-04-01 „Stiprinti pasirengimą valdyti krizes ir ekstremaliąsias situacijas ir šalinti jų padarinius“ aprašo, patvirtinto Lietuvos Respublikos vidaus reikalų ministro 2023 m. kovo 14 d. įsakymu Nr. 1V-127 „Dėl Civilinės saugos stiprinimo ir plėtros programos pažangos priemonės Nr. 07-019-10-04-01 „Stiprinti pasirengimą valdyti krizes ir ekstremaliąsias situacijas ir šalinti jų padarinius“ aprašo patvirtinimo“, 4 priedą „Trečiasis projektų finansavimo sąlygų aprašas“.
2. Padengti su Partneriais visas netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas.
3. Pavesti Kaišiadorių rajono savivaldybės administracijai atlikti Projekto užsakovo funkcijas.
4. Įpareigoti Kaišiadorių rajono savivaldybės administraciją kartu su Partneriais užtikrinti Projekto tęstinumą 5 metus po Projekto įgyvendinimo pabaigos.
5. Įgalioti Kaišiadorių rajono savivaldybės administracijos direktorių, o jo nesant – jį pavaduojantį Savivaldybės administracijos darbuotoją pasirašyti dokumentus, susijusius su Projekto įgyvendinimu.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Kristina Paulauskienė

Suderinta:

Violeta Grajauskienė Asta Masaitienė Rasa Baranauskaitė Audronė Litvinskaitė

Ignas Simonaitis Jurgita Putnikienė

**SPRENDIMO**

**„DĖL PRITARIMO PROJEKTUI „Priedangų plėtra** **Kaišiadorių rajono savivaldybėje 2 etapas“**

**PROJEKTO AIŠKINAMASIS RAŠTAS**

2025 m. lapkričio d.

Kaišiadorys

**1. PROJEKTO TIKSLAI IR UŽDAVINIAI**

Sprendimo projektas teikiamas atsižvelgiant į viešosios įstaigos Vidaus reikalų ministerijos projektų valdymo agentūros (toliau – Agentūra) skelbiamą kvietimą teikti projektų įgyvendinimo planus (toliau – PĮP) pagal Pažangos priemonės Nr. 07-019-10-04-01 „Stiprinti pasirengimą valdyti krizes ir ekstremaliąsias situacijas ir šalinti jų padarinius“ veiklą „Priedangų infrastruktūros plėtra“.

Galimi pareiškėjai – savivaldybių administracijos. PĮP teikimo laikotarpis – nuo 2025 m. rugsėjo 19 d. iki 2025 m. gruodžio 19 d. (įskaitytinai).

PĮP rengiamas vadovaujantis Civilinės saugos stiprinimo ir plėtros programos pažangos priemonės Nr. 07-019-10-04-01 „Stiprinti pasirengimą valdyti krizes ir ekstremaliąsias situacijas ir šalinti jų padarinius“ aprašo, patvirtinto Lietuvos Respublikos vidaus reikalų ministro 2023 m. kovo 14 d. įsakymu Nr. 1V-127 „Dėl Civilinės saugos stiprinimo ir plėtros programos pažangos priemonės Nr. 07-019-10-04-01 „Stiprinti pasirengimą valdyti krizes ir ekstremaliąsias situacijas ir šalinti jų padarinius“ aprašo patvirtinimo“, 4 priedu „Trečiasis projektų finansavimo sąlygų aprašas“ (toliau – Aprašas).

Projekto atrankos būdas – konkursas. Projekto intensyvumas – 100 proc. Didžiausia galima skirti finansavimo lėšų suma Projekto planuojamoms veikloms įgyvendinti – 200 000 Eur su PVM, mažiausia suma – 5 000 Eur su PVM. Orientacinė investicijų suma į vieną priedangą – ≤ 40 000 Eur su PVM. Projekto tinkamų finansuoti išlaidų dalis, kurios nepadengia Projektui skiriamo finansavimo lėšos, turės būti finansuojamos iš Projekto vykdytojo ir (ar) Projekto Partnerio lėšų. Pagal vieną kvietimą pareiškėjas gali pateikti vieną projektą.

Projekto metu Kaišiadorių socialinių paslaugų centro, Kaišiadorių švietimo ir sporto centro,Kruonio kultūros centro / Kaišiadorių r. Kruonio pagrindinės mokyklos ir daugiabučio, esančio Girelės g. 53 Kaišiadoryse, rūsių patalpose, kuriose yra esamos priedangos, planuojama įrengti esamų priedangų vėdinimo sistemas, gaisro aptikimo ir signalizavimo sistemas arba autonominius dūmų signalizatorius, rezervinio elektros energijos tiekimus iš rezervinio energijos šaltinio sistemos (elektros generatoriai), aprūpinti pagalbos priemonėmis (pirmosios pagalbos rinkinys, neštuvai, žibintuvėlis, gesintuvas, laužtuvas, sulankstomas kastuvas), Kaišiadorių socialinių paslaugų centro esamą priedangą planuojama aprūpinti sulankstomomis kėdėmis, taip pat planuojama įrengti apsauginius langų skydus (apsaugoti nuo stiklo šukių) priedangose, esančiose Kaišiadorių socialinių paslaugų centro, Kruonio kultūros centro / Kaišiadorių r. Kruonio pagrindinės mokyklos ir daugiabučio rūsio patalpose.

Projekto veiklos turi būti įgyvendintos per 18 mėnesių nuo Projekto sutarties įsigaliojimo. Priedangos, kurioms pagal Projektą panaudotos investicijos, po Projekto užbaigimo turi būti Priedangų sąraše ne mažiau kaip 5 metus.

**2. LĖŠŲ POREIKIS IR ŠALTINIAI**

Projekto intensyvumas – 100 proc., didžiausias skiriamas finansavimas yra 200 000 Eur, reiktų padengti kartu su Partneriais, jei Projekto metu atsirastų, netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

-----

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

-----

Strateginio planavimo ir investicijų skyriaus vyr. specialistė Kristina Paulauskienė